2.6.2023
FI
Euroopan unionin virallinen lehti
L 143/1
II (Muut kuin lainsäätämisjärjestyksessä hyväksyttävät säädökset)
ASETUKSET NEUVOSTON ASETUS (EU) 2023/1062, annettu 1 päivänä kesäkuuta 2023, unionin vesillä ja unionin kalastusaluksiin tietyillä unionin ulkopuolisilla vesillä sovellettavien tiettyjen kalakantojen kalastusmahdollisuuksien vahvistamisesta vuodeksi 2023 sekä tällaisten kalastusmahdollisuuksien vahvistamisesta eräille syvänmeren kalakannoille vuosiksi 2023 ja 2024 annetun asetuksen (EU) 2023/194 muuttamisesta
EUROOPAN UNIONIN NEUVOSTO, joka
ottaa huomioon Euroopan unionin toiminnasta tehdyn sopimuksen ja erityisesti sen 43 artiklan 3 kohdan,
ottaa huomioon Euroopan komission ehdotuksen,
sekä katsoo seuraavaa:
(1)
Neuvoston asetuksessa (EU) 2023/194 (1) vahvistetaan vuodeksi 2023 unionin vesillä ja unionin kalastusaluksiin tietyillä unionin ulkopuolisilla vesillä sovellettavat tiettyjen kalakantojen kalastusmahdollisuudet.
Asetuksessa (EU) 2023/194 vahvistettuja suurimpia sallittuja saaliita (TAC) ja niihin toiminnallisesti liittyviä toimenpiteitä olisi muutettava, jotta voidaan ottaa huomioon kolmansien maiden kanssa käytyjen neuvottelujen tulos.
(2)
Asetuksessa (EU) 2023/194 vahvistetaan 1 päivän tammikuuta 2023 ja 31 päivän maaliskuuta 2023 väliseksi ajaksi väliaikainen unionin kiintiö turskalle (Gadus morhua) Huippuvuorten vesillä ja kansainvälisillä vesillä Kansainvälisen merentutkimusneuvoston, jäljempänä ’ICES’, suuralueella 1 ja ICES-alueella 2b.
Kalastustoiminnan jatkumisen mahdollistamiseksi on tarpeen korvata kyseinen väliaikainen unionin kiintiö kyseistä kantaa koskevalla vuoden 2023 lopullisella unionin kiintiöllä.
Sen vuoksi neuvoston olisi vahvistettava unionin turskakiintiö Huippuvuorten vesillä ja kansainvälisillä vesillä ICES-suuralueella 1 ja ICES-alueella 2b arktisten vesien turskan viite-TACin ja unionin aiempien kalastusoikeuksien perusteella.
Unionin lopulliseksi vuoden 2023 turskakiintiöksi Huippuvuorten vesillä ja kansainvälisillä vesillä ICES-suuralueella 1 ja ICES-alueella 2b olisi vahvistettava 15 629 tonnia, joka vastaa prosenttiosuutta, joka on mainittu kalastusta ICES-suuralueilla 1 ja 2 koskevan EU:n ja Norjan poliittisen yhteisymmärryksen 3 kohdan a alakohdassa.
Unionin kiintiö turskalle Huippuvuorten vesillä ja kansainvälisillä vesillä ICES-suuralueella 1 ja ICES-alueella 2b olisi jaettava jäsenvaltioille neuvoston päätöksen 87/277/ETY (2) mukaisesti, jollei Yhdistyneen kuningaskunnan unionista eroamisen vuoksi tarvittavista mukautuksista muuta johdu Euroopan unionin ja Euroopan atomienergiayhteisön sekä Ison-Britannian ja PohjoisIrlannin yhdistyneen kuningaskunnan välisen kauppa- ja yhteistyösopimuksen liitteessä 36 olevan taulukon E mukaisesti (3).
(1) Neuvoston asetus (EU) 2023/194, annettu 30 päivänä tammikuuta 2023, unionin vesillä ja unionin kalastusaluksiin tietyillä unionin ulkopuolisilla vesillä sovellettavien tiettyjen kalakantojen kalastusmahdollisuuksien vahvistamisesta vuodeksi 2023 sekä tällaisten kalastusmahdollisuuksien vahvistamisesta eräille syvänmeren kalakannoille vuosiksi 2023 ja 2024 (EUVL L 28, 31.1.2023, s. 1).
(2) Neuvoston päätös 87/277/ETY, tehty 18 päivänä toukokuuta 1987, turskan pyyntimahdollisuuksien jaosta Huippuvuorten alueella ja Karhusaarella sekä NAFO-sopimuksessa määritellyllä 3 M-alueella (EYVL L 135, 23.5.1987, s. 29).
(3) EUVL L 149, 30.4.2021, s. 10.